**Eminescu-i printre noi!**

*Irimescu Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te mai coboară printre noi,

Luceafăr blând de seară!

Să ne hrănim cu-al tău cuvânt,

Căci dorul ne-mpresoară!

De câte ori ți-am așteptat

Lumina ta din stele,

Din lungul drum ce l-a bătut,

Spre visurile mele.

Și niciodată n-am să uit

Cum lacul mai tresare,

Când al tău chip ți-l oglindești,

Prin codrul ce nu moare.

Și cum te legeni, dus de vânt

În zări îndepărtate,

Purtând cu tine, tremurând,

A noastre doruri, toate.

Tu n-ai plecat de-aici nicicând!

Precum nici n-ai murit,

Și nicio clipă sau un ceas,

Tu nu ne-ai părăsit!

Aievea, ești celor ce simt,

Cum sângele îți curge,

Prin trupul tău, de sfânt rănit,

Pe-a țării noastre cruce.

Mai viu ești azi, ca niciodat’

Căci timpul nu înfrânge

Pe cel ce viața lui și-a dat…

Români să fim, în sânge!